- Hindi News
- National
- यात्रा होगी आरामदायक, रेेलयात्री एक ही एप से बुक कर सकेंगे वेटिंग रूम, कैटरिंग और टिकट
यात्रा होगी आरामदायक, रेेलयात्री एक ही एप से बुक कर सकेंगे वेटिंग रूम, कैटरिंग और टिकट
भारतीयरेल विभाग अब एक एप आने वाला है, जो रेल से जुड़ी सारी परेशानियों को दूर कर सकता है। मई से शुरू होने वाला यह एप रेल यात्रा को सहज और सरल बनाने के लिए लाया जा रहा है। इस एप के जरिए टिकट और टैक्सी बुकिंग से लेकर यात्रा से जुड़ी बाकी सभी सुविधाओं का लाभ उठाया जा सकेगा। 2017-18 के बिजनेस प्लान में इस एप की घोषणा की गई है। मई में आने वाला यह मोबाइल एप, यात्रा से जुड़ी अलग-अलग जरूरतों को पूरा करेगा। इसके जरिये टिकट, विश्राम कक्ष, यात्रा पैकेज बुक किया जा सकेगा। साथ ही यात्री इसकी मदद से किसी रेस्त्रां से खाना आर्डर भी कर पाएंगे। यात्रा के दौरान ही इस एप के जरिए किसी होटल में बुकिंग भी कराई जा सकती है।
जुड़ेंगे टूरिस्ट कोच
पर्यटनको बढ़ावा देने के लिए राजधानी और दुरंतो समेत कई ट्रेनों में टूरिस्ट कोच जोड़ने की योजना भी है। रेल रेडियो पॉलिसी के तहत ट्रेनों में वाई-फाई और मनोरंजन की भी व्यवस्था की जाएगी। पहली मई से राजधानी समेत पांच ट्रेनें 26 कोच की हो जाएंगी। इसके अलावा स्टेशन परिसर में टेलीविजन स्क्रीन लगाई जाएंगी। इनमें ट्रेनों के आने-जाने प्लेटफॉर्म पर विभिन्न कोचों की जगह आदि की जानकारी दिखती रहेगी।
एप से ये सुविधाएं भी मिलेंगी
टिकट,टैक्सी, ई-कैटरिंग और अन्य सेवाओं के लिए कई मोबाइल ऐप उपलब्ध है, लेकिन यह एप यात्रा से जुड़े सभी पहलुओं से संबंधित होगा। इस एप के जरिये ट्रेन के टाइम और रनिंग स्टेटस से लेकर पीएनआर स्टेटस, स्टेशनों के बीच चलने वाली ट्रेनों की जानकारी, ट्रेन रूट, बस टिकट, ट्रेवल स्टोर, खाने की बुकिंग, कोच में सीट की पोजिशन और रेल से जुड़ी तमाम जानकारियां हासिल कर सकेंगे। एेसा पहली बार हो रहा है जब सभी सुविधाओं को एक जगह सेंट्रलाइज किया जा रहा है।
अप्रैल से शुरू हो जाएगा वाटर वेंडिंग मशीन
इसकेअलावा गर्मी में यात्रियों की सुविधा के लिए वाटर वेंडिंग मार्च के आखिर या अप्रैल के शुरुआती सप्ताह में शुरू हो जाएगा। वरीय वाणिज्य प्रबंधक भास्कर ने बताया कि इसके लिए सारी कागजी कार्रवाई कर ली गई है। आईआरसीटीसी कभी भी वहां कभी भी काम शुरू कर सकता है। भास्कर ने बताया कि इससे यात्रियों को केवल शुद्ध बल्कि सस्ता पानी भी मिलेगा।
सुविधा
tgl_Latn sot_Latn hin_Deva hin_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva